มันนี่ทูเดย์
ธปท.เปิดรับเจ้าหน้าที่
20 พ.ค. 2559

ธปท.เปิดรับเจ้าหน้าที่
ธนาคารแห่งประเทศไทย (ธปท.) ประกาศรับสมัครงานตำแหน่งเจ้าหน้าที่/เจ้าหน้าที่ชำนาญงานเพิ่มเติม ในฝ่ายบริหารเงินสำรอง หลังจากคณะรัฐมนตรี (ครม.) เห็นชอบให้แก้ไข พ.ร.บ.ธนาคารแห่งประเทศไทย ให้สามารถนำเงินทุนสำรองระหว่างประเทศในส่วนของบัญชี ธปท.ไปลงทุนในตราสารหนี้และตราสารทุนหรือหุ้นในต่างประเทศได้ เบื้องต้น ธปท.จะแบ่งเงินสำรองฯ บางส่วนประมาณ 3-4% ไปลงทุนในต่างประเทศเพื่อกระจายความเสี่ยง
บตท.สัมมนา
น.ส.อัญชุลี สิมะเสถียร รักษาการแทนผู้จัดการ บรรษัทตลาดรองสินเชื่อที่อยู่อาศัย (บตท.) กล่าวว่า บตท.จะพัฒนาโครงการแปลงสินทรัพย์เป็นหลักทรัพย์ในรูปแบบใหม่ ที่แตกต่างจากที่ บตท.เคยออกและเสนอขาย โดยเน้นถึงกระแสเงินที่มาจากกองสินเชื่อที่ทยอยครบกำหนด เพื่อให้เหมาะกับความต้องการของตลาด โดยปีที่ผ่านมา บตท.ออกตราสารหนี้ที่มีสินเชื่อที่อยู่อาศัยค้ำสูงกว่าเป้าหมาย 40%